Sebaħ, ħabib, il-Jum, u kollha dija Ix-xemx qed tisreġ fuq il-baħar tagħna, L-irbit li kien jaħkimna m'għadux magħna U fostna timraħ sħiħ ir-ruħ Maltija. Id-dmugħ ħa nxerrdu llum fuq dawk minsija Li ħakmet b'qawwa kbira l-id setgħana, Li qerdet sa bil-ġuħ, fost ix-xebgħana, U saltnet fuq il-jasar, barranija; Inqiegħdu fuq qabarhom il-kuruna Li jirbħu biss li jmutu bi qlubija; B'imħabba safja, u qima, għalenija, Kburin fir-rebħ, u fit-twemmin annuna. Twarrad, illum f'wiċċ l-ilma l-gżira tagħna, Kburitba wkoll fil-bieraħ, b'hekk ferħanal Waħdek, fil-ħemda, f'nofs baħar kaħlani Mogħnija bl-ogħna dawl minn jiem bikrija, Rajtek, Blata tal-qedem, bi qlubija, Tissielet sajf u xitwa mal-barrani; U rajt demmek jiċċarċar fit-taqbida Fl-egħlieqi u fuq is-swar żonqrija tiegħek, Xtaqt li kont hemm, naqsam ix-xorti miegħek, Għax għadni nisma' d-diwi tat-tnebida Mis-sider tal-ġens kbir, kburi u felħani Fiċ-ċokon tiegħu għani, u fl-imħabba 'Fuq sies waħdieni, sies li qatt ma ttabba' Minn meta l-gżira warrdet f'din nisrani. Jalla Malta ta' llum issib is-sabar Fl-imgħoddi tagħha kburi, u fib tiftakar' Meta niftakar fik, qassis qalbieni U nara l-ġmiel u l-għerf ta' l-għanja tiegħek Nitkabbar li fit-triq ħabbejtek kmieni u ktieb id-dawl malajr ħabbibni miegħek. Nibqa' narak fl-imħabba, wens tal-ħajja Fil-ġmiel tal-ward, tas-sħab, tal-baħar tagħna Fix-xtajta, fil-widien, fil-għerf bil-għajja U fil-qalb bienja minn tat-tfal daħkana; Fl-egħlieqi qodma ta' missirijietna U d-drawwiet tagħhom u fil-ġens qalbieni Tal-gżira mxemmxa, l-omm li wisq ħabbitna Fil-lwien tax-xefaq ta' filgħodu kmieni Għannej nisrani, kewkba ewlenija Werrej fid-dlam tal-lum, kewkba Maltijal Inħoss bħal dieqa f'qalbi kif narakom siġar għoljin, tixxenglu tul l-għadiral Tfakkruni fl-għan… Għoljin, ħelwin; qiskom m'intomx ta' l-art, taħsbu fis-sema. tifirħu titkellmu ma' xulxin qiskom ta' ġewwa. Tinżgħu, bl-ilwien ta' kull staġun, il-mantar għani. Inħoss bħal dieqa fija kif nilmaħkom… id-dieqa tas-smewwiet… ix-xewqa t'Alla,